ZAPISNIK SJEDNICE UV-a

ODRŽANE 4. RUJNA 2019. U 9 SATI

DNEVNI RED:

1. Pravilnik o izmjenama i dopuni Pravilnika o načinima, postupcima i elementima vrednovanja učenika u osnovnim i srednjim školama
2. Udžbenici u šk. g. 2019./2020.
3. Kalendar rada u šk. g. 2019./2020.
4. Razne obavijesti

Ad. 1) Ministrica obrazovanja objavila je novi Pravilnik o izmjenama Pravilnika o načinima, postupcima i elementima vrednovanja učenika u osnovnim i srednjim školama, a što je objavljeno u Narodnim novinama.

Godišnji izvedbeni kurikulum treba biti vidljiv u e-Dnevniku.

Pripreme učitelji pišu za sebe.

Ravnateljica i učitelji su se osvrnuli na pojam „razine usvojenosti“ i na vrednovanje nekoliko elemenata u jednoj provjeri te na pojam „vještina“.

Potrebno je obratiti pozornost na novi način vrednovanja, a ocjenjivanje je dio vrednovanja.

Učenika treba konstantno pratiti u njegovom radu.

Vremenik pisanih provjera donosi i potvrđuje RV-e, a škola je dužna objaviti vremenik na svojim web stranicama. Ukoliko neki učitelj odustane od pisane provjere, potrebno je obavijestiti tri dana ranije. Termin pisane provjere smije se izmijeniti uz suglasnot RV-a.

Učitelj svakog nastavnog predmeta dužan je upoznati učenike s načinima vrednovanja.

Učitelji su dužni planirati termine za individualne informacije.

Sustav natjecanja prilagođava se novim uvjetima.

Ravnateljica je govorila o zaduženjima učitelja.

Izmjene u e-Dnevniku: sve se piše u e-Dnevnik; zabilješke vezane uz izvannastavne aktivnosti ne unose se više u bilježnice, koje su za to do sada bile predviđene, već se upisuju u e-Dnevnik kao i dopunska i dodatna nastava.

Ad. 2) Neki nakladnici još nisu dostavili udžbenike školama.

Na udžbenike će biti zalijepljene numerirane naljepnice, a na svakoj naljepnici bit će napisano ime škole i broj knjige.

Obaveza razrednika je napraviti popis učenika za svaki predmet s rubrikom za redni broj i potpis učenika. Kada udžbenici stignu, učitelji će ih uručiti učenicima, a potpisane obrasce vratit će razrednicima.

Roditeljima će se, nakon što učenicima budu uručeni udžbenici, uručiti izjava koju će oni potpisati.

Udžbenici se moraju vratiti neoštećeni na kraju školske godine, a one udžbenike koji su radnoga karaktera, učenici ne moraju vraćati.

Ukoliko je udžbenik oštećen, učenici su dužni nadoknaditi štetu.

Ad. 3) U prvom nastavnom danu razrednici su dužni upoznati učenike s kućnim redom škole, sigurnosnom situacijom u školi, načinima vrednovanja, ponašanjem u školi i izvan nje, izlascima iz škole.

Nastava počinje 9.rujna 2019..

Šk. g. 2019./2020.broji 179 nastavnih dana, a 206 radnih dana do kraja nastavne godine.

UV-a predviđena su za cijelu školsku godinu, također i dopunski rad, popravni ispiti.

Imenovani su i zapisničari UV-a za cijelu školsku godinu.

Ad. 4) U zgradi škole pripremaju se uvjeti za postavljanje projektora i WIFI-ja, a Carnet daje opremu.

Učiteljima prijenosna računala stižu krajem rujna također i učenicima tableti.

Škola ima nekoliko I-pada za rad u nastavi.

Potrebno je osmislitin školske preventivne programe.

Učenici prvih razreda trebaju dobiti e-mail adrese.

U prvom nastavnom danu prvi i drugi sat održat će se sat razrednika, a na ostale satove ulaze predmetni učitelji prema rasporedu.

Priredba za nove prvaše održat će se 9.rujna 2019. U 18 sati.

IOOP se usklađuje s uputama stručnih suradnika.

Stručni suradnici pišu bilješke u e-Dnevnike.

Naziv „elementi ocjenjivanja“ promijenjen je u „elementi vrednovanja“.

Zapisnik napisala Jagoda Antić-Ružić dana 7.9.2019..